Lav et referat af nedenstående tekst:

Tekst:
En gruppe håndværkere mistede deres opholdsrum, da der torsdag eftermiddag udbrød brand i seks sammenbyggede skurvogne på Sallingsundvej i Aalborg Øst. - Branden er brudt ud på en kogeplade i håndværkernes tekøkken, så ilden er formentlig opstået, fordi man har efterladt noget på en tændt kogeplade, siger vagtchef Poul Badsberg fra Nordjyllands Politi. Beredskabscenter Aalborg modtog meldingen om branden klokken 14.03, og da brandfolkene nåede frem havde ilden fået godt fat i de seks skurvogne, som ifølge vagtchefen har taget stor skade.

Referat:
Seks skurvogne har taget stor skade efter en brand torsdag eftermiddag.